Case ID: 1101283
Sentence 40: Kollegiya onu da qeyd edir ki, iddiaçı tərəfindən iddia tələbinin dəqiqləşdirilməsi barədə ərizə təqdim edilərək borc məbləğlərinə dair maliyyə arayışda borc məbləğləri milli valyuta ilə qeyd edildiyindən, həmçinin iddiaçı da borcun milli valyutada tutulmasını tələb etdiyindən, borc məbləğləri Ekspert rəyinə uyğun deyil məhz iddiaçı bankın tələb etdiyi məbləğdə müəyyən edilməlidir.Kollegiya iddianın, “tutmanın ipoteka ilə yüklü edilmiş Cavabdeh2 məxsus, ipoteka predmeti olan Bakı şəhəri Səbail rayonu Əlibəyov Qardaşları küçəsində istifadədə olan 0,018 ha torpaq sahəsində yerləşən 52 nömrəli 1 mərtəbəli binada 85 m2 ümumi, 66,2 m2 yaşayış sahəsindən ibarət 4 otaqlı 2 nömrəli mənzilə, həmçinin Cavabdeh3 məxsus, ipoteka predmeti olan Bakı şəhəri Nəsimi rayonu Bülbül prospektində istifadədə olan 1,29 ha torpaq sahəsində yerləşən 65 «c» nömrəli 16 mərtəbəli binanın A girişində yerləşən 218,84 m2 sahədən ibarət 5 otaqlı 10 nömrəli mənzilə yönəldilməsi, həmin əmlaklarıın açıq hərracdan satılaraq əldə edilmiş vəsait hesabına borcun ödənilməsi” hissəsinə münasibətdə isə aşağıdakıları qeyd etməyi zəruri hesab edir: Yuxarıda qeyd olunduğu kimi, həmin daşınmaz əmlak «xxxx» MMC-nin kredit öhdəliklərinin təminatı olaraq ipoteka ilə yüklü edilmiş və ipotekanın dövlət qeydiyyatı həyata keçirilmişdir.